ส่วนที่ 2

ทิศทางและเป้าหมายการจัดการศึกษา

 โรงเรียนวัดขะจาว สำนักงานเขตพื้นที่การศึกษาประถมศึกษาเชียงใหม่ เขต 1 เป็นหน่วยบริหารจัดการและประสานการจัดการศึกษาภาคบังคับ มุ่งจัดบริการทางการศึกษาอย่างทั่วถึง ผู้เรียนมีคุณภาพตามมาตรฐาน มีคุณธรรม จริยธรรม มีจิตสำนึกในความเป็นไทย โดยใช้โรงเรียนเป็นฐานในการพัฒนา (SBM.) ดังนั้น เพื่อให้โรงเรียนมีกรอบทิศทางการจัดการศึกษาตามภารกิจ เป็นไปในทิศทางเดียวกัน จึงได้กำหนดวิสัยทัศน์ พันธกิจ และเป้าหมายการจัดการศึกษาประจำปีงบประมาณ 2566 ดังนี้

1. **วิสัยทัศน์**

วิสัยทัศน์ของโรงเรียน คือ โรงเรียนวัดขะจาวเป็นศูนย์กลางจัดการศึกษาขั้นพื้นฐาน โดยพัฒนาหลักสูตรของโรงเรียนสนองความต้องการของท้องถิ่นและผู้เรียนทุกประเภท เพื่อพัฒนาคุณภาพชีวิตห่างไกลยาเสพติด ตามแนวปรัชญาของเศรษฐกิจพอเพียง ให้มีความรู้คู่คุณธรรม เสริมสร้างสังคม รักษ์สิ่งแวดล้อม มีทักษะด้านเทคโนโลยี สืบสานภูมิปัญญาวัฒนธรรมท้องถิ่นมุ่งสู่มาตรฐานการศึกษาและความเป็นอาเซียน

## พันธกิจ

1. ให้ผู้เรียนทุกคนเป็นมนุษย์ที่สมบูรณ์ทั้งร่างกาย จิตใจ สติปัญญา ความรู้และคุณธรรมจริยธรรมและวัฒนธรรมในการดำรงชีวิต ตามแนวปรัชญาเศรษฐกิจพอเพียง สามารถอยู่ร่วมกับผู้อื่นได้อย่างมีความสุข
2. ให้ผู้เรียนทุกคนมีความภาคภูมิใจในความเป็นไทย เสริมสร้างสังคม รู้จักรักษาผลประโยชน์ส่วนรวมและส่งเสริมศาสนาศิลปะ วัฒนธรรม การกีฬา ภูมิปัญญาท้องถิ่น ภูมิปัญญาไทย และความรู้อันเป็นสากล พร้อมเข้าสู่สมาคมอาเชียน
3. จัดกระบวนการเรียนรู้มุ่งปลูกฝังจิตสำนึกที่ถูกต้องให้ผู้เรียนเกี่ยวกับการเมืองการปกครองในระบอบประชาธิปไตยอันมีพระมหากษัตริย์ทรงเป็นประมุข
4. ผู้เรียนทุกคน อนุรักษ์ทรัพยากรธรรมชาติและสิ่งแวดล้อม
5. ผู้เรียนทุกคน รู้จักพึ่งตนเอง ห่างไกลยาเสพติด มีความริเริ่มสร้างสรรค์ ใฝ่รู้และเรียนรู้ด้วยตนเองอย่างต่อเนื่อง
6. **เป้าประสงค์ของโรงเรียน**

**เป้าหมายประสงค์ของโรงเรียน** คือ โรงเรียนเป็นศูนย์กลางของการพัฒนาด้านการจัดการศึกษาที่มีคุณภาพให้แก่นักเรียนและกลุ่มเด็กพิเศษด้อยโอกาสทุกประเภทของชุมชนในพื้นที่เขตบริการของโรงเรียน ให้มีความรู้ความสามารถและความถนัดเต็มตามศักยภาพ ได้รับการพัฒนาทางสังคม และสิ่งแวดล้อม พร้อมเข้าสู่มาตรฐานการศึกษา และสมาคมอาเชียน โดยใช้หลักปรัชญาของเศรษฐกิจพอเพียงตามความพร้อมความต้องการของผู้เรียนชุมชนและองค์กรปกครองส่วนท้องถิ่น

1. **ปรัชญาการจัดการศึกษาของโรงเรียน** “การศึกษาพัฒนาคุณภาพชีวิตให้มีความรู้คู่คุณธรรม” เน้นการจัดการศึกษาที่สนองความต้องการของผู้เรียนและท้องถิ่น
2. **คำขวัญของโรงเรียนคือ “กีฬาเด่น เน้นคุณธรรม นำประชาธิปไตย ก้าวไกลวิชาการ”** คือ

**กีฬาเด่น** เป็นความต้องการให้ผู้เรียนมีสุขภาพที่ดี แข็งแรงสมบูรณ์ รู้กฎ กติกา มารยาท ในการแสดงออกที่ถูกต้องในทางด้านกีฬา ห่างไกลยาเสพติด

**เน้นคุณธรรม** เกี่ยวกับศิลปวัฒนธรรมขนบธรรมเนียมประเพณีต่าง ๆ ทางโรงเรียนเน้นการจัดการศึกษาสู่การปฏิบัติอันดีงามตามหลักปรัชญาของเศรษฐกิจพอเพียงและถูกต้องตามความต้องการของท้องถิ่น

**นำประชาธิปไตย** ทางโรงเรียนเน้นระบอบการจัดการปกครองโดยเน้นให้นักเรียนได้แสดงออกในการปกครองระบบประชาธิปไตยอันดีงามในโรงเรียน เน้นหลักการประชาธิปไตย คารวะธรรม สามัคคีธรรม และปัญญาธรรม การเป็นผู้นำผู้ตาม

**ก้าวไกลวิชาการ** ทางโรงเรียนให้นักเรียนได้เรียนรู้ตามศักยภาพของผู้เรียน ให้เป็นคนดีของสังคม คนเก่งของครอบครัวและอยู่ในสังคมอย่างมีความสุข ให้เป็นมนุษย์ที่สมบูรณ์ ทั้งร่างกาย จิตใจ สติปัญญา มีความรู้ความสามารถ มีคุณธรรม จริยธรรม และวัฒนธรรมในการดำรงชีวิต เป็นไปตามแนวปรัชญาของเศรษฐกิจพอเพียงและพระราชบัญญัติการศึกษาแห่งชาติ

**ยุทธศาสตร์การจัดการศึกษาสนองนโยบายกระทรวงศึกษาธิการ**

การวางแผนกลยุทธ์ เน้นการวิเคราะห์สภาพแวดล้อมของโรงเรียน (Environmental Analysis) และการดำเนินงานที่สามารถเชื่อมโยงประโยชน์จากปัจจัยที่เอื้อต่อการดำเนินงานให้บรรลุวัตถุประสงค์ของโรงเรียน และขจัดปัจจัยที่ไม่เอื้อต่อการดำเนินงานภายใต้แนวคิด ทฤษฎีระบบเปิด โรงเรียนในปัจจุบันได้พัฒนาการจัดการศึกษาให้เป็นส่วนหนึ่งของสังคม สภาพแวดล้อมที่มีอิทธิพลต่อการบรรลุผลสำเร็จของการพัฒนาโรงเรียน จากการมีส่วนร่วมของผู้ที่เกี่ยวข้องในการจัดการศึกษาของโรงเรียนอันประกอบด้วย คณะครูทุกคน ผู้ปกครองนักเรียน นักเรียนและกรรมการสถานศึกษา ในการประเมินสถานภาพของโรงเรียนด้าน การปฏิรูปการศึกษาสู่ชุมชน สร้างแนวความคิดสู่การปฏิบัติให้ประจักษ์ การบริหาร จัดการโดยใช้โรงเรียนเป็นฐานในการพัฒนา (SBM.) คือ การทำงานแบบมีส่วนร่วมในการบริหารดังนี้

 คุณภาพการศึกษาความร่วมมือบุคลากร ที่เกี่ยวข้องในการจัดการศึกษาของโรงเรียน โดยมีการร่วมคิด ร่วมวางแผน ร่วมปฏิบัติ ของบุคลากรทุกระดับและทุกฝ่าย

 วิเคราะห์นโยบาย องค์การ ระบบ การวิจัยและพัฒนาโรงเรียน โดยการจัดสัมมนา จัดประชามติโรงเรียนโดยการใช้ตัวแทนของนักเรียน ตัวแทนผู้ปกครองนักเรียน ตัวแทนองค์กรต่าง ๆ ในท้องถิ่น กรรมการโรงเรียน ตัวแทนศิษย์เก่า และคณะครู เพื่อทราบปัญหา หาสาเหตุของปัญหา หาแนวทางวิธีการแก้ไขปัญหา และกำหนดแนวทางเลือกในการแก้ไขปัญหาสู่การพัฒนาที่ถูกต้องรวดเร็วสนองต่อการปฏิรูปการจัดการศึกษา สร้างกระบวนการเรียนรู้ โดยโรงเรียนใช้ คือ การสร้างความตระหนักและสร้างจิตสำนึกที่ดีต่อการพัฒนาโรงเรียนแก่นักเรียนและบุคลากรชุมชนในท้องถิ่น

 การสร้างวิสัยทัศน์ขององค์การให้ชัดเจน โดยให้ทุกคนได้ร่วมกันวางเป้าหมายในการจัดการศึกษาของโรงเรียน เพื่อเป็นการประกันคุณภาพนักเรียนหรือผู้เรียนเมื่อเรียนจบชั้นสูงสุดของโรงเรียน

 การพัฒนาเชิงระบบดีโรงเรียนมีคุณภาพ ใช้แผนกลยุทธ์ในการดำเนินการบริหารงาน P D C A (Plan, Do, Check, Action) ให้ทุกกิจกรรมในการจัดการศึกษาได้บริหารครบวงจรการทำงาน มีการวางแผนสู่แนวทางปฏิบัติได้อย่างชัดเจน มีการกำกับติดตาม ตรวจสอบ ประเมินผลการทำงานเป็นระยะ ๆ โดยมีผู้ที่ได้รับมอบหมายดำเนินการและรายงานผลแก้ปัญหาทันทีในลักษณะทีมงาน

 บริหารงานแบบผู้นำ ผู้ตามที่ดี การทำงานเป็นทีมและการพัฒนาทีมงาน

**นโยบายสำนักงานคณะกรรมการการศึกษาขั้นพื้นฐาน**

**ปีงบประมาณ พ.ศ. 2565**

 การศึกษาขั้นพื้นฐานเป็นการศึกษาเริ่มแรกของคนในชาติ ดังนั้นเพื่อให้การการศึกษาขั้นพื้นฐานของประเทศไทย มีคุณภาพมาตรฐานระดับสากล บนพื้นฐานของความเป็นไทย ให้นักเรียนได้รับการพัฒนาศักยภาพสูงสุดในตน มีความรู้และทักษะที่แข็งแกร่งและเหมาะสม เป็นพื้นฐานสำคัญในการเรียนรู้ระดับสูงขึ้นไป และการดำรงชีวิตในอนาคต สำนักงานคณะกรรมการการศึกษาขั้นพื้นฐาน โดยความเห็นชอบของคณะกรรมการการศึกษาขั้นพื้นฐาน จึงกำหนดนโยบายของสำนักงานคณะกรรมการการศึกษาขั้นพื้นฐาน ปีงบประมาณ พ.ศ. 2565 ดังนี้ 1. เร่งรัดปฏิรูปการศึกษาขั้นพื้นฐาน ให้มีการปรับปรุงเปลี่ยนแปลงระบบ และกระบวนการการจัดการศึกษาขั้นพื้นฐานทั้งระบบให้มีประสิทธิภาพทันสมัย ทันเหตุการณ์ทันโลก ให้สำเร็จอย่างเป็นรูปธรรม

 2. เร่งพัฒนาความแข็งแกร่งทางการศึกษา ให้ผู้เรียนทุกระดับทุกประเภท รวมถึงเด็กพิการและด้อยโอกาสมีความรู้และทักษะแห่งโลกยุคใหม่ควบคู่กันไปโดยเฉพาะทักษะการอ่าน เขียน และการคิด เพื่อให้มีความพร้อมเข้าสู่การศึกษาระดับสูง และโลกของการทำงาน

 3. เร่งปรับระบบสนับสนุนการจัดการศึกษา ที่สอดคล้องไปในทิศทางเดียวกัน มีการประสานสัมพันธ์กับเนื้อหา ทักษะและกระบวนการเรียนการสอนประกอบไปด้วย มาตรฐานและการประเมิน หลักสูตรและการสอน การพัฒนาทางวิชาชีพ สภาพแวดล้อม การเรียนรู้

 4. ยกระดับความแข็งแกร่งมาตรฐานวิชาชีพครูและผู้บริหารสถานศึกษา ให้ครูเป็นผู้ที่มีความสามารถและทักษะที่เหมาะสมกับการพัฒนาการเรียนรู้ของผู้เรียน ผู้บริหารสถานศึกษามีความสามารถในการบริหารจัดการ และเป็นผู้นำทางวิชาการ ครูและผู้บริหารสถานศึกษาประพฤติตนเป็นแบบอย่างที่ดีแก่ผู้เรียน สร้างความมั่นใจและไว้วางใจ ส่งเสริมให้รับผิดชอบต่อผลที่เกิดกับนักเรียน ที่สอดคล้องกับวิชาชีพ

 5. เร่งสร้างระบบให้สำนักงานเขตพื้นที่การศึกษา เป็นองค์กรคุณภาพที่แข็งแกร่ง และมีประสิทธิภาพ เพื่อการให้บริการที่ดี มีความสามารถรับผิดชอบการจัดการศึกษาขั้นพื้นฐานที่มีคุณภาพ และมาตรฐานได้เป็นอย่างดี

 6. เร่งรัดปรับปรุงโรงเรียนให้เป็นองค์กรที่มีความเข้มแข็ง มีแรงบันดาลใจ และมีวิสัยทัศน์ในการจัดการศึกษาขั้นพื้นฐานที่ชัดเจน เป็นสถานศึกษาคุณภาพ และมีประสิทธิภาพ ที่สามารถจัดการเรียนการสอนได้อย่างมีคุณภาพและมาตรฐานระดับสากล

 7. สร้างระบบการควบคุมการจัดการการเปลี่ยนแปลงทางการศึกษาที่มีข้อมูล สารสนเทศ และข่าวสาร เกี่ยวกับกระบวนการเรียนการสอนอย่างพร้อมบริบูรณ์และมีนโยบายการติดตามประเมินผลอย่างเป็นรูปธรรม

8. สร้างวัฒนธรรมใหม่ในการทำงานให้มีประสิทธิภาพเพื่อการให้บริการที่ดีทั้งส่วนกลางและส่วนภูมิภาค เร่งรัดการกระจายอำนาจและความรับผิดชอบ ส่งเสริมการพัฒนาเชิงพื้นที่ที่ทุกภาคส่วนเข้ามามีส่วนรับผิดชอบ ปรับปรุงระบบของโรงเรียน ให้เป็นแบบร่วมคิดร่วมทำการมีส่วนร่วม และการประสานงาน สามารถใช้เครือข่ายการพัฒนาการศึกษาระหว่างโรงเรียนกับโรงเรียน องค์กรปกครองส่วนท้องถิ่น องค์กรวิชาชีพกลุ่มบุคคล องค์กรเอกชน องค์กรชุมชน และองค์กรสังคมอื่น

 9. เร่งปรับระบบการบริหารงานบุคคล มุ่งเน้นความถูกต้อง เหมาะสม และเป็นธรรม ปราศจากคอร์รัปชั่นให้เป็นปัจจัยหนุนในการเสริมสร้างคุณภาพและประสิทธิภาพขวัญและกำลังใจ สร้างภาวะจูงใจ แรงบันดาลใจ และความรับผิดชอบในความสำเร็จตามภาระหน้าที่

 10. มุ่งสร้างพลเมืองดีที่ตื่นตัวและอยู่ร่วมกับผู้อื่นในสังคมพหุวัฒนธรรมได้และทำให้การศึกษานำการแก้ปัญหาสำคัญของสังคมรวมทั้งปัญหาการคอร์รัปชั่น

 11. ทุ่มเทมาตรการเพื่อยกระดับคุณภาพสถานศึกษาที่พัฒนาล้าหลัง และโรงเรียนขนาดเล็กที่ไม่ได้คุณภาพ เพื่อไม่ให้ผู้เรียนต้องเสียโอกาสได้รับการศึกษาที่มีคุณภาพ

**วิสัยทัศน์**

การศึกษาขั้นพื้นฐานของประเทศไทย มีคุณภาพและมาตรฐานระดับสากล บนพื้นฐานของความเป็นไทย

**พันธกิจ**

 1. ส่งเสริมและสนับสนุนให้ประชากรวัยเรียนทุกคน ได้รับการศึกษาอย่างทั่วถึง และมีคุณภาพ

 2. ส่งเสริมให้ผู้เรียนมีคุณธรรมจริยธรรม มีคุณลักษณะอันพึงประสงค์ตามหลักสูตรและค่านิยมหลักของคนไทย 12 ประการ

 3. พัฒนาระบบบริหารจัดการที่เน้นการมีส่วนร่วม เพื่อเสริมสร้างความรับผิดชอบต่อคุณภาพการศึกษาและบูรณาการการจัดการศึกษา

**เป้าประสงค์**

 เพื่อให้การจัดการศึกษาขั้นพื้นฐานของประเทศไทย มีคุณภาพ และมาตรฐานระดับสากล บนพื้นฐานของความเป็นไทย สำนักงานคณะกรรมการการศึกษาขั้นพื้นฐาน จึงกำหนดเป้าประสงค์ ดังนี้

 1. นักเรียนระดับก่อนประถมศึกษา และระดับการศึกษาขั้นพื้นฐานทุกคน มีพัฒนาการที่เหมาะสมตามวัย และมีคุณภาพ

 2. ประชำกรวัยเรียนทุกคนได้รับโอกาสในการศึกษาขั้นพื้นฐานอย่างทั่วถึง มีคุณภาพ และเสมอภาค

 3. ครู ผู้บริหารสถานศึกษา และบุคลากรทางการศึกษาอื่น มีทักษะที่เหมาะสม และมีวัฒนธรรมการทำงานที่มุ่งเน้นผลสัมฤทธิ์

 4. สำนักงานเขตพื้นที่การศึกษา สำนักบริหารงานการศึกษาพิเศษ และสถานศึกษามีประสิทธิภาพ และเป็นกลไกขับเคลื่อนการศึกษาขั้นพื้นฐานสู่คุณภาพระดับมาตรฐานสากล

 5. สำนักงานคณะกรรมการการศึกษาขั้นพื้นฐาน เน้นการทำงานแบบบูรณาการ การบริหารแบบมีส่วนร่วมจากทุกภาคส่วนในการจัดการศึกษา และกระจายอำนาจและความรับผิดชอบสู่สำนักงานเขตพื้นที่การศึกษา และสถานศึกษา

 6. พื้นที่พิเศษ ได้รับการพัฒนาคุณภาพการศึกษา และพัฒนารูปแบบการจัดการศึกษาที่เหมาะสมตามบริบทของพื้นที่

**ยุทธศาสตร์**

**ประเด็นยุทธศาสตร์ที่ 1** พัฒนาคุณภาพผู้เรียนในระดับการศึกษาขั้นพื้นฐาน

**เป้าประสงค์ที่ 1** นักเรียนระดับก่อนประถมศึกษา และระดับการศึกษาขั้นพื้นฐานทุกคน มีพัฒนาการที่เหมาะสมตามวัย และมีคุณภาพ

**กลยุทธ์**

1. เสริมสร้างความเข้มแข็งให้กับการพัฒนาผู้เรียนอย่างมีคุณภาพ
2. สร้างแนวร่วมการกำกับดูแล พัฒนาคุณภาพผู้เรียน

**ประเด็นยุทธศาสตร์ที่ 2** การเพิ่มโอกาสการเข้าถึงบริการการศึกษาขั้นพื้นฐานให้ทั่วถึงครอบคลุมผู้เรียนให้ได้รับโอกาสในการพัฒนาเต็มตามศักยภาพ และมีคุณภาพ

**เป้าประสงค์ที่ 2** ประชำกรวัยเรียนทุกคนได้รับโอกาสในการศึกษาขั้นพื้นฐานอย่างทั่วถึง มีคุณภาพ และเสมอภาค

**เป้าประสงค์ที่ 6** พื้นที่พิเศษ ได้รับการพัฒนาคุณภาพการศึกษา และพัฒนารูปแบบการจัดการศึกษาที่เหมาะสมตามบริบทของพื้นที่

**กลยุทธ์**

1. เพิ่มโอกาสการเข้าถึงการจัดการศึกษาที่มีคุณภาพ
2. เสริมสร้างความเข้มแข็งของระบบที่เกี่ยวข้อง เพื่อลดความเสี่ยงในการออกกลางคัน และดูแลช่วยเหลือเด็กด้อยโอกาส และเด็กที่ไม่อยู่ในทะเบียนราษฏร์อย่างเหมาะสม

**ประเด็นยุทธศาสตร์ที่ 3** พัฒนาคุณภาพครู และบุคลากรทางการศึกษา

**เป้าประสงค์ที่ 3** ครู ผู้บริหารสถานศึกษา และบุคลากรทางการศึกษาอื่น มีทักษะที่เหมาะสม และมีวัฒนธรรมการทำงานที่มุ่งเน้นผลสัมฤทธิ์

 **เป้าประสงค์ที่ 6** พื้นที่พิเศษ ได้รับการพัฒนาคุณภาพการศึกษา และพัฒนารูปแบบการจัดการศึกษาที่เหมาะสมตามบริบทของพื้นที่

**กลยุทธ์**

1. ลดภาระงานอื่น นอกเหนือจากงานที่เกี่ยวข้องกับการจัดการเรียนรู้ของครู
2. ส่งเสริม สนับสนุนการพัฒนาองค์ความรู้ โดยเฉพาะด้านการวัดและประเมินผล และทักษะในการสื่อสารของครู ให้มีสมรรถนะในการสอนอย่างมีประสิทธิภาพ
3. ส่งเสริม สนับสนุนการพัฒนาผู้บริหารสถานศึกษา ให้มีความสามารถทุกด้านอย่างมีประสิทธิภาพ และเกิดประสิทธิผล โดยมุ่งเน้นผลสัมฤทธิ์ของนักเรียน
4. เสริมสร้างระบบแรงจูงใจ เพื่อให้ครูและบุคลากรทางการศึกษามีขวัญกำลังใจในการทำงาน
5. สนับสนุนกิจกรรมที่ส่งเสริมให้ครูและบุคลากรทางการศึกษา มีจิตวิญญาณของความเป็นครู การเป็นครูมืออาชีพ และยึดมั่นในจรรยาบรรณของวิชาชีพ
6. ส่งเสริม สนับสนุนให้องค์กร คณะบุคคล และผู้มีส่วนได้เสียที่เกี่ยวข้องวางแผนสรรหาครูและบุคลากรทางการศึกษา ให้สอดคล้องกับความต้องการและจำเป็นของโรงเรียนและสังคม

**ประเด็นยุทธศาสตร์ที่ 4** พัฒนาระบบการบริหารจัดการ

 **เป้าประสงค์ที่ 4** สำนักงานเขตพื้นที่การศึกษา สำนักบริหารงานการศึกษาพิเศษ และสถานศึกษามีประสิทธิภาพ และเป็นกลไกขับเคลื่อนการศึกษาขั้นพื้นฐานสู่คุณภาพระดับมาตรฐานสากล

 **เป้าประสงค์ที่ 5** สำนักงานคณะกรรมการการศึกษาขั้นพื้นฐาน เน้นการทำงานแบบบูรณาการ การบริหารแบบมีส่วนร่วมจากทุกภาคส่วนในการจัดการศึกษา และกระจายอำนาจและความรับผิดชอบสู่สำนักงานเขตพื้นที่การศึกษา และสถานศึกษา

 **เป้าประสงค์ที่ 6** พื้นที่พิเศษ ได้รับการพัฒนาคุณภาพการศึกษา และพัฒนารูปแบบการจัดการศึกษาที่เหมาะสมตามบริบทของพื้นที่

**กลยุทธ์**

* 1. กระจายอำนาจและความรับผิดชอบ
	2. ส่งเสริมการมีส่วนร่วม
	3. ส่งเสริมการใช้การวิจัยเป็นฐานในการพัฒนาการจัดการศึกษาของเขตพื้นที่การศึกษา แปละสถานศึกษา
	4. ส่งเสริมให้สถานศึกษาและสำนักงานเขตพื้นที่การศึกษา และองค์คณะบุคคล มีความรับผิดชอบต่อผลการดำเนินงาน

**ผลผลิต**

 สำนักงานคณะกรรมการการศึกษาขั้นพื้นฐาน มีการดำเนินงาน 6 ผลผลิต คือ

* 1. ผู้จบการศึกษาก่อนประถมศึกษา
	2. ผู้จบการศึกษาภาคบังคับ
	3. ผู้จบการศึกษามัธยมศึกษาตอนปลาย
	4. เด็กพิการได้รับการศึกษาขั้นพื้นฐานและพัฒนาสมรรถภาพ
	5. เด็กด้อยโอกาสได้รับการศึกษาขั้นพื้นฐาน
	6. ผู้ที่มีความสามารถพิเศษได้รับการพัฒนาศักยภาพ

**จุดเน้น**

**ส่วนที่ 1 จุดเน้นด้านผู้เรียน**

1.1 นักเรียนมีสมรรถนะสำคัญ สู่มาตรฐานสากล ดังต่อไปนี้

 1.1.1 นักเรียนก่อนระดับประถมศึกษา มีพัฒนาการด้านร่างกาย อารมณ์ จิตใจ และสติปัญญาที่สมดุล เหมาะสมกับวัย และเรียนรู้อย่างมีความสุข

 1.1.2 นักเรียนชั้นประถมศึกษาปีที่ 6 มีผลสัมฤทธิ์ทางการเรียนจากการทดสอบระดับชาติ (O-NET) กลุ่มสาระหลัก เพิ่มขึ้นเฉลี่ยไม่น้อยกว่าร้อยละ 3

 1.1.3 นักเรียนชั้นประถมศึกษาปีที่ 3 มีความสามารถด้านภาษาการอ่านออก เขียนได้ ด้านคำนวณ และด้านการใช้เหตุผลที่เหมาะสม

1.1.4 นักเรียนชั้นประถมศึกษาปีที่ 6 ได้รับการส่งเสริมให้มีแรงจูงใจสู่อาชีพด้วยการแนะแนว ทั้งโดยครูและผู้ประกอบอาชีพต่าง ๆ (ผู้ปกครองศิษย์เก่า สถานประกอบการใน/นอกพื้นที่) และได้รับการพัฒนาความรู้ทักษะที่เหมาะสมกับการประกอบอาชีพสุจริตในอนาคต

 1.1.5 นักเรียนมีทักษะชีวิต ทักษะการคิดวิเคราะห์คิดสร้างสรรค์ และทักษะการสื่อสารอย่างสร้างสรรค์ อย่างน้อย 2 ภาษา ทักษะด้านเทคโนโลยีสารสนเทศ เพื่อเป็นเครื่องมือในการเรียนรู้เหมาะสมตามช่วงวัย

 1.2 นักเรียนมีคุณธรรม จริยธรรม รักความเป็นไทย ห่างไกลยาเสพติด มีคุณลักษณะและทักษะทางสังคมที่เหมาะสม

 1.2.1 นักเรียนระดับประถมศึกษาใฝ่เรียนรู้ ใฝ่ดี และอยู่ร่วมกับผู้อื่นได้ 1.2.2 นักเรียนระดับมัธยมศึกษาตอนต้น มีทักษะการแก้ปัญหา และอยู่อย่างพอเพียง

 1.2.3 นักเรียนระดับมัธยมศึกษาตอนปลาย มีความมุ่งมั่นในการศึกษา และการทำงาน และสามารถปรับตัวเข้ากับพหุวัฒนธรรม บนพื้นฐานวัฒนธรรมที่ดีงามของไทย

1.3 นักเรียนที่มีความต้องการพิเศษได้รับการส่งเสริม สนับสนุน และพัฒนาเต็มศักยภาพ เป็นรายบุคคลด้วยรูปแบบที่หลากหลาย

 1.3.1 เด็กพิการได้รับการพัฒนาศักยภาพเป็นรายบุคคลด้วยรูปแบบที่หลากหลายตามหลักวิชา

 1.3.2 เด็กด้อยโอกาสและเด็กในพื้นที่พิเศษได้รับโอกาสทางการศึกษาที่มีคุณภาพตามมาตรฐานการเรียนรู้ของหลักสูตร และอัตลักษณ์แห่งตน

 1.3.3 นักเรียนที่มีความสามารถพิเศษ ได้รับการส่งเสริมให้มีเป็นเลิศ ด้านวิทยาศาสตร์ เทคโนโลยีพื้นฐานทางวิศวกรรมศาสตร์คณิตศาสตร์ภาษา กีฬา ดนตรีและศิลปะ

 1.3.4 นักเรียนที่เรียนภายใต้การจัดการศึกษาโดยครอบครัว สถานประกอบการ บุคคลองค์กรวิชาชีพ องค์กรเอกชน องค์กรชุมชน และองค์กรสังคมอื่น และการศึกษาทางเลือก ได้รับการพัฒนาอย่างมีคุณภาพตามมาตรฐาน

 1.3.5 เด็กกลุ่มที่ต้องการการคุ้มครองและช่วยเหลือเป็นกรณีพิเศษ ได้รับการคุ้มครองและช่วยเหลือเยียวยา ด้วยรูปแบบที่หลากหลาย

 1.3.6 เด็กวัยเรียนในถิ่นทุรกันดาร ได้รับการศึกษาและพัฒนาทักษะการเรียนรู้ตลอดชีวิต

**ส่วนที่ 2 จุดเน้นด้านครูและบุคลากรทางการศึกษา**

 2.1 ครูได้รับการพัฒนาองค์ความรู้ และทักษะในการสื่อสาร มีสมรรถนะ ในการสอนอย่างมีประสิทธิภาพ

 2.1.1 ครูได้รับการพัฒนาวิธีการจัดการเรียนการสอน การสอนคิดแบบต่าง ๆ และการวัดประเมินผลให้สามารถพัฒนาและประเมินผลนักเรียน ให้มีคุณภาพตามศักยภาพเป็นรายบุคคล

 2.1.2 ครูสามารถยกระดับคุณภาพการศึกษา โดยประยุกต์ใช้ระบบสารสนเทศและการสื่อสารอย่างเหมาะสม

 2.1.3 ครูได้รับการนิเทศแบบกัลยาณมิตร โดยเขตพื้นที่การศึกษา ผู้บริหารสถานศึกษาและครู ทั้งในโรงเรียนระหว่างโรงเรียน หรือภาคส่วนอื่นๆ ตามความพร้อมของโรงเรียน

2.1.4 ครูสร้างเครือข่ายการเรียนรู้การมีส่วนร่วมจากผู้มีส่วนเกี่ยวข้องและทุกภาคส่วน ให้เกิดชุมชนแห่งการเรียนรู้

 2.1.5 ครูจัดการเรียนการสอน ให้สอดรับกับการเป็นประชาคมอาเซียน

 2.1.6 ครูและบุคลากรทางการศึกษา มีจิตวิญญาณของความเป็นครู การเป็นครูมืออาชีพ และยึดมั่นในจรรยาบรรณของวิชาชีพ

 2.2 ผู้บริหารสถานศึกษา มีความสามารถในการบริหารงานทุกด้านให้มีประสิทธิภาพ และเกิดประสิทธิผล

 2.3 ครูและบุคลากรทางการศึกษามีขวัญกำลังใจในการทำงาน

 2.4 องค์กร คณะบุคคล และผู้มีส่วนได้เสียที่เกี่ยวข้อง วางแผนสรรหาครูและบุคลากรทางการศึกษาให้สอดคล้องกับความต้องการของโรงเรียนและสังคม

**ส่วนที่ 3 จุดเน้นด้านการบริหารจัดการ**

 3.1 สถานศึกษาสำนักงานเขตพื้นที่การศึกษา และสำนักบริหารงานการศึกษาพิเศษ บริหารจัดการ โดยมุ่งเน้นการกระจายอำนาจ การมีส่วนร่วม และมีความรับผิดชอบต่อผลการดำเนินงาน 3.1.1 โรงเรียนที่ไม่ผ่านการรับรองคุณภาพภายนอก และที่ผลสัมฤทธิ์ทางการเรียนของนักเรียนต่ำกว่าค่าเฉลี่ยของประเทศ ได้รับการแก้ไข ช่วยเหลือ นิเทศ ติดตาม และประเมินผล โดยสำนักงานเขตพื้นที่การศึกษาทำหน้าที่ส่งเสริมสนับสนุน และเป็นผู้ประสานงานหลักให้โรงเรียนทำแผนพัฒนาเป็นรายโรงร่วมกับผู้ปกครองชุมชน และองค์กรอื่นๆที่เกี่ยวข้อง

3.1.2 สำนักงานเขตพื้นที่การศึกษา บริหารจัดการอย่างมีคุณภาพ โดยใช้มาตรฐานของสำนักงานเขตพื้นที่การศึกษา

3.1.3 สำนักงานเขตพื้นที่การศึกษาพัฒนาระบบช่วยเหลือ กำกับ ติดตามตรวจสอบ การบริหารจัดการงบประมาณที่มีประสุทธิภาพอย่างจริงจัง และต่อเนื่อง

3.1.4 สำนักงานเขตพื้นที่การศึกษาเชิดชูเกียรติโรงเรียนที่นักเรียนมีผลสัมฤทธิ์ทางการเรียนสูงขึ้น อัตราการออกกลางคันลดลง มีพฤติกรรมเสี่ยงลดลง อย่างจริงจังและต่อเนื่อง

 3.2 หน่วยงานในสังกัดสำนักงานคณะกรรมการการศึกษาขั้นพื้นฐานทุกระดับ ส่งเสริมการมีส่วนร่วมในการพัฒนาคุณภาพการศึกษา

 3.2.1 หน่วยงานในสังกัดสำนักงานคณะกรรมการการศึกษาขั้นพื้นฐานทุกระดับ ทั้งส่วนกลาง สำนักงานเขตพื้นที่การศึกษา และสถานศึกษาส่งเสริมให้ทุกภาคส่วนเข้ามามีส่วนร่วมในการพัฒนาคุณภาพการศึกษา

 3.2.2 หน่วยงานในสังกัดสำนักงานคณะกรรมการการศึกษาขั้นพื้นฐานทุกระดับ ทั้งส่วนกลาง สำนักงานเขตพื้นที่การศึกษา และสถานศึกษาส่งเสริมการระดมทรัพยากรในการพัฒนาคุณภาพการศึกษา

**แนวพัฒนาการจัดการศึกษาโรงเรียนวัดขะจาว ปีงบประมาณ 2566**

1. พัฒนาสุขภาพบุคลากรและส่งเสริมสุขภาพ
* งานอนามัยโรงเรียน
* งานคุ้มครองผู้บริโภค+ อย.น้อย
* งานส่งเสริมสุขภาพการกีฬา
* งานโรงเรียนสีขาว ป้องกันยาเสพติด การพนัน และสื่ออนาจารต่างๆ
* งานบริการน้ำดื่มน้ำใช้ อาหารกลางวัน และอาหารเสริม(นม)ในโรงเรียน
* งานปรับปรุงโรงอาหาร วัสดุ อุปกรณ์ ตลอดจนโต๊ะเก้าอี้ สำหรับประกอบและรับประทานอาหาร
1. ส่งเสริมวัฒนธรรมท้องถิ่น
* งานเรียนรู้วัฒนธรรมท้องถิ่น+งานประเพณีท้องถิ่น
* กิจกรรมเรียนรู้บูรณาการ เรื่อง เชิดชูประเพณี
* งานโรงเรียนวิถีพุทธ+งานพระพุทธศาสนา
* งานแลกเปลี่ยนเรียนรู้และประสานความร่วมมือกับชุมชน องค์กรท้องถิ่น
1. ปรับการเรียนรู้และพัฒนาการสอนเน้นการพัฒนาปรับปรุงแก้ไขมาตรฐานการศึกษาการเรียนรู้ผลสัมฤทธิ์ทางการเรียน( NT+ ONET )
* งานส่งเสริมนิสัยรักการอ่านอ่านได้ เขียนได้ คิดเลขได้ อ่านคล่อง คิดเลขคล่อง สื่อสารได้
* งานการเรียนรู้เตรียมตัวเข้าสู่สมาคมอาเซียน
* งานบูรณาการการเรียนรู้ยกระดับผลสัมฤทธิ์
* งานนิทรรศการวิชาการ เปิดบ้านวิชาการและแข่งขันทักษะทางวิชาการ
* งานเรียนรู้สู่อาชีพ
1. พัฒนาสื่อการจัดการเรียนการสอน
* งานพัฒนาคอมพิวเตอร์ และ DLTVเพื่อการเรียนรู้
* งานพัฒนาสื่อเทคโนโลยี คอมพิวเตอร์
* งานสื่อหนังสือห้องสมุดอีเลคทรอนิคส์
* งานสื่อสำหรับเด็กพิการเรียนรวม
1. พัฒนาสิ่งแวดล้อมเพื่อแหล่งเรียนรู้ภายในโรงเรียน
* งานปรับปรุงห้องน้ำห้องส้วม
* งานปรับปรุงระบบประปาโรงเรียน
* งานปรับปรุงอาคารโรงอาหารและสิ่งแวดล้อม
* งานเงินทองของมีค่าและคัดแยกขยะ
* งานพัฒนาแหล่งเรียนรู้ทางวัฒนธรรมท้องถิ่น
* งานปรับปรุงภูมิทัศน์ ไม้ดอกไม้ประดับ ป้ายนิเทศ บอร์ดต่างๆ
* งานพัฒนาแหล่งเรียนรู้ทางวิชาการสาระการเรียนรู้ต่างๆ
* พัฒนาแหล่งเรียนตามแนวปรัชญาเศรษฐกิจพอเพียง
1. จัดการเรียนรู้เน้นกระบวนการคิด วิเคราะห์ เขียน
* งานประชาสัมพันธ์โรงเรียน
* งานแข่งขันทักษะวิชาการวันสำคัญ
* งานเข้าค่ายทางวิชาการ
* งานทัศนศึกษาดูงานแหล่งเรียนรู้ต่างๆ
* งานแฟ้มพัฒนาตนเองของนักเรียน
* งานการเรียนรู้โดยโครงงาน
* การศึกษาค้นคว้าด้วยตนเองจากสื่ออินเตอร์เน็ต

**ระบบโครงสร้างบริหาร**

โรงเรียนมีการแบ่งโครงสร้างการบริหารออกเป็น 5 งาน ได้แก่

 1. งานบริหารวิชาการ

 2. งานบริหารบุคคล

 3. งานบริหารงบประมาณ

 4. งานบริหารทั่วไป

 5. งานกิจการนักเรียน

โรงเรียนได้มอบหมายงานครูรับผิดชอบเป็นผู้นำทีมและคณะทำงานร่วมกันมีหน้าที่กำหนดแผนงานการพัฒนาโรงเรียนมีการดำเนินงานและแก้ไขปัญหาโดยการประชุมสัมมนากันเดือนละสองครั้ง

**เป้าหมายผลผลิต**

**โรงเรียนวัดขะจาว** ได้กำหนดเป้าหมายผลผลิต ปีงบฯ 2566 ให้สอดคล้องกับการศึกษาขั้นพื้นฐาน ดังนี้

1. ประชากรวัยการศึกษาภาคบังคับทุกคนได้เรียนและเรียนต่อ
	1. เข้าเรียน ชั้น อนุบาล 2 = 30 คน ชั้น ป.1 = 30 คน
	2. เข้าเรียนต่อชั้น ม.1 จากที่จบชั้นประถมศึกษาปีที่ 6 ร้อยละ 100
2. ลดอัตราการออกกลางคันแต่ละระดับไม่เกินร้อยละ 1
3. ลดอัตราการซ้ำชั้นระดับประถมศึกษาเฉลี่ยทุกชั้น ไม่เกินร้อยละ 2
4. จัดบริการการศึกษา เด็กพิเศษเรียนรวม
	1. โรงเรียนที่จัดเด็กพิเศษเรียนร่วมเด็กปกติ
5. จัดปัจจัยให้เด็กที่มีความต้องการพิเศษ
	1. เด็กที่มีความบกพร่อง
	2. เด็กด้อยโอกาสทางการศึกษา
	3. เด็กที่มีความสามารถพิเศษ

**ด้านคุณภาพผู้เรียน**

1. พัฒนาหลักสูตรแกนกลางขั้นพื้นฐานของโรงเรียน ตลอดจนหลักสูตรสาระเพิ่มเติม และความพร้อมเข้าสู่ประชาคมอาเชียน
2. ปฏิรูปกระบวนการเรียนรู้ควบคู่คุณธรรม และใช้เครือข่ายการศึกษามีส่วนร่วมสนับสนุนการจัดการเรียนรู้และพัฒนาคุณภาพผู้เรียนทุกคน
3. พัฒนาคุณภาพนักเรียน ตามมาตรฐานการเรียนรู้ทั้งด้านความรู้ คุณลักษณะที่พึงประสงค์ และสุขภาพอนามัยห่างไกลยาเสพติด
	1. นักเรียนมีผลสัมฤทธิ์ทางการเรียนอยู่ในระดับ 2 ขึ้นไป ไม่ต่ำกว่าร้อยละ 90
	2. นักเรียนได้รับการพัฒนาศักยภาพ ตามมาตรฐานการเรียนรู้ดังนี้
		1. คณิตศาสตร์ ทุกชั้นนักเรียนมีทักษะกระบวนการคิด การแก้โจทย์ปัญหาไม่น้อยกว่า ร้อยละ 60 ของจำนวนนักเรียน
		2. วิทยาศาสตร์ทุกชั้นนักเรียนมีทักษะกระบวนการทางวิทยาศาสตร์ ร้อยละ 60
		3. ภาษาไทยทุกชั้นอ่านออกเขียนได้ ร้อยละ 90 ของจำนวนนักเรียน
		4. ภาษาอังกฤษเพื่อใช้ในการสื่อสารทุกชั้นร้อยละ 60
		5. คอมพิวเตอร์หรืออินเตอร์เน็ตเพื่อการเรียนรู้ทุกชั้นร้อยละ 65
	3. นักเรียนมีคุณลักษณะที่พึงประสงค์ ปลูกฝังความมีวินัย ความรับผิดชอบ ความซื่อสัตย์ การทำประโยชน์ต่อสังคม เสริมสร้างทักษะชีวิต ทักษะสังคม การเรียนรู้เชิง พหุปัญญามีทักษะการแสวงหาความรู้ มีนิสัยรักการอ่าน อนุรักษ์สิ่งแวดล้อม พัฒนาเป็นพลเมืองดีตามวิถีประชาธิปไตย ร้อยละ 80
	4. นักเรียนมีทักษะการทำงานและพื้นฐานอาชีพตามวัย
		1. นักเรียนประถมศึกษาปีที่ 1-6 ทุกคน มีทักษะพื้นฐานอาชีพ 1 อย่าง
	5. นักเรียนมีสุขภาพพลานามัยสมบูรณ์
		1. นักเรียนทุกคนเล่นกีฬาได้ 1 อย่าง
		2. นักเรียนร้อยละ 85 มีสมรรถภาพทางกายตามเกณฑ์
	6. นักเรียนมีความสามารถพิเศษได้รับการพัฒนาศักยภาพ ร้อยละ 80
	7. นักเรียนปฐมวัยมีความพร้อมในการเข้าเรียนชั้น ป.1 ทุกคน

**ด้านประสิทธิภาพการบริหารจัดการศึกษา**

**⏺สถานศึกษา**

1. โรงเรียนได้รับการพัฒนาประสิทธิภาพในการจัดการศึกษาการแบบมีส่วนร่วมโดยมีงานสนับสนุนดังนี้
	1. ระบบสารสนเทศและสนับสนุนให้สถานศึกษาจัดเครือข่าย ICT
	2. แผนเป็นเครื่องมือการบริหารงาน
	3. การลงนามข้อตกลงผลงานต่อทุกระดับ และสร้างเครือข่ายพัฒนาคุณภาพการศึกษา
	4. การบริหารงานบุคลากรในโรงเรียนอย่างเป็นระบบ
	5. แผนและปฏิทินการนิเทศ กำกับ ติดตาม และประเมินทุกงาน
	6. รายงานผลการศึกษาประจำปี
2. พัฒนาระบบประกันคุณภาพภายในของโรงเรียน
3. พัฒนาคุณภาพโรงเรียนให้ได้มาตรฐานของสำนักงานคณะกรรมการการศึกษาขั้นพื้นฐาน
4. โรงเรียนมีแหล่งเรียนรู้ ภายในและภายนอกสถานศึกษามีการจัดสภาพแวดล้อมศึกษาของโรงเรียน
5. ส่งเสริมคณะกรรมการสถานศึกษา ผู้ปกครอง องค์กรปกครองส่วนท้องถิ่น องค์กรต่างๆ ในพื้นที่เขตบริการทางการศึกษาของโรงเรียนให้มีส่วนร่วมพัฒนา

**⏺ครูและบุคลากร**

ครูและบุคลากรทางการศึกษาทุกคนได้รับการพัฒนาเพื่อเป็นครูมืออาชีพ โดยมีเป้าหมายการดำเนินงาน คือ การพัฒนาครูให้มีความรู้ความสามารถและเข้าใจในการจัดการเรียนการสอนที่เน้นผู้เรียนเป็นสำคัญ สามารถวางแผนกระบวนการเรียนรู้สนองต่อความต้องการของผู้เรียนอย่างถูกต้อง

1. พัฒนานักเรียนให้ได้มาตรฐานโดยการปฏิรูปการเรียนรู้ พัฒนาการจัดการเรียนการสอนเน้นผู้เรียนเป็นสำคัญ ให้ทุกฝ่ายมีส่วนร่วมในการจัดการศึกษาพัฒนาประสิทธิภาพการเรียนการสอน โดย
* จัดการเรียนการสอนเน้นนักเรียนเป็นสำคัญ
* การจัดการเรียนการสอนใช้กระบวนการสอนที่หลากหลาย
* จัดการเรียนการสอนแบบสร้างองค์ความรู้ให้แก่นักเรียน
* การประเมินผลตามสภาพที่เป็นจริงมีแฟ้มสะสมและพัฒนางานของนักเรียน
1. ปฏิรูปการเรียนการสอนเพื่อให้บรรลุเจตนารมณ์ของกระทรวงศึกษาธิการโดย
	* + พัฒนากระบวนการคิดวิเคราะห์ การแสวงหาความรู้ได้ด้วยตนเอง
		+ ส่งเสริมคุณธรรม จริยธรรม นำปรัชญาเศรษฐกิจพอเพียงไปใช้ เพื่อการอยู่ร่วมกันตามบทบาทหน้าที่พลเมืองอย่างสันติสุข
		+ ส่งเสริมนิสัยรักการอ่าน อ่านได้ เขียนได้ คิดเลขเป็น สู่การอ่านคล่อง เขียนคล่อง เข้าใจความหมายและสื่อสารได้ คิดเลขคล่อง เพื่อการเรียนรู้ด้วยตนเอง
		+ ส่งเสริมการสื่อสารภาษาสากลโดยเฉพาะภาษาอังกฤษ และเรียนรู้ภาษาจีนพื้นฐานเพื่อก้าวสู่สังคมนานาชาติ หรือสมาคมอาเซียน

**ส่วนที่ 3**

**รายละเอียดโครงการตามแผนปฏิบัติการ ปีงบประมาณ 2566**

ในปีงบประมาณ 2565 มีเงินเหลือยกมา ดังนี้

|  |  |  |  |  |
| --- | --- | --- | --- | --- |
| ที่ | โครงการ | จำนวนเงิน | ใช้ไป | เหลือ |
| 1. | โครงการจัดจ้างบุคลากรทางการศึกษาเพื่อพัฒนาการเรียนการสอน | 228,500 | 213,500 | **15,000** |
| 2. | โครงการความสัมพันธ์ระหว่างโรงเรียนกับผู้ปกครอง คณะกรรมการสถานศึกษาชุมชน | 5,000 | 5,000 | 0 |
| 3. | โครงการกีฬาเพื่อสุขภาพต้านยาเสพติด | 5,000 | 0 | **5,000** |
| 4. | โครงการจัดซื้อชุดฟ้อนเล็บ | 5,000 | 5,000 | 0 |
| 5. | โครงการกีฬาการศึกษาพิเศษ ( กีฬา special ) | 5,000 | 0 | 5,000 |

**ยอดเงินคงเหลือปีงบประมาณ 2565 = 20,000 บาท**

**รายละเอียดโครงการตามแผนปฏิบัติการ ปีงบประมาณ 2566**

**โรงเรียนวัดขะจาว สังกัดสำนักงานเขตพื้นที่การศึกษาประถมศึกษาเชียงใหม่ เขต 1**

 **แผนงานวิชาการ**

|  |  |  |  |
| --- | --- | --- | --- |
| **ที่** | **รายการ** |  **รายได้**  | **ผู้รับผิดชอบ** |
| **แผนงานวิชาการ** |   |
| - | - | - | - |
|  | รวมงบรายได้วิชาการ | 0.00 |  |

**แผนงานบุคลากร**

|  |  |  |  |
| --- | --- | --- | --- |
| **ที่** | **รายการ** |  **รายได้**  | **ผู้รับผิดชอบ** |
| 1 | โครงการจัดจ้างบุคลากรทางการศึกษาเพื่อพัฒนาการเรียนการสอน | 228,550.00 | ครูศิราณี |
|  | รวมงบรายได้บุคลากร | 228,550.00 |  |

**แผนงานงบประมาณ**

|  |  |  |  |
| --- | --- | --- | --- |
| **ที่** | **รายการ** |  **รายได้**  | **ผู้รับผิดชอบ** |
| - | - | - | - |

รวมงบรายได้แผนงานงบประมาณ 0.00

 **แผนงานบริหารทั่วไป**

|  |  |  |  |
| --- | --- | --- | --- |
| **ที่** | **รายการ** |  **รายได้**  | **ผู้รับผิดชอบ** |
| 2 | ความสัมพันธ์โรงเรียนและชุมชน | 5,000  | ครูรุ่งกานต์ |
|  | รวมงบรายได้บริหารทั่วไป | 5,000.00  |  |

 **แผนกิจการนักเรียน**

|  |  |  |  |
| --- | --- | --- | --- |
| **ที่** | **รายการ** |  **รายได้**  | **ผู้รับผิดชอบ** |
| 3 | กีฬาต้านยาเสพติด |  5,000.00  | ครูพชร |
| 4 | สืบสานล้านนาภูมิปัญญาท้องถิ่น |  10,000.00  | ครูจงรักษ์ |
| 5 | กีฬาการศึกษาพิเศษ | 20,000.00 | ครูณัฐวุฒิ |
| 6 | ปรับปรุงภูมิทัศน์ | 30,000.00 | ครูพชร |

รวมงบรายได้กิจการนักเรียน 65,000.00

**รวมงบโครงการทั้งหมด 298,550.00 บาท ถัวจ่ายทุกรายการและทุกโครงการ**

**วิชาการ = 0.00 %**

**บุคลากร = 76.55 %**

**การเงิน = 0.00 %**

**บริหารทั่วไป = 1.67 %**

**กิจการนักเรียน = 21.77 %**